Lav et referat af nedenstående tekst:

Tekst:
Gigantium i Aalborg står onsdag omkring middag i flammer. Der er tale om en brand i Gigantiums håndboldarena, og ifølge TV2 Nords reporter på stedet, regner det bogstaveligtalt med aske mens brandvæsnet kæmper mod flammerne. - Der er sat en stigevogn ind, som kæmper mod flammerne fra oven, og udenfor står alle de mennesker, der blev evakueret fra Gigantium. Mange af dem var i svømmehallen og står i det badetøj, de havde på. Der er børn, der græder, fordi, de er bange, og flere er blevet kørt væk af politiet af samme grund, fortæller Amalie Lindeburg, der er TV2 Nords reporter på stedet. Meldingen om brand indløb klokken 11.25 og Nordjyllands Beredskab er massivt til stede, ligesom politiet er på stedet. Der er kraftig røgudvikling fra branden og åbne flammer står op gennem hallens tag. Facadeplader på bygningen er begyndt at styrte mod jorden som følge af branden. Den kraftige røg kan ses fra motorvej E45, og Nordjyllands Politi opfordrer alle, der kører på motorvejen, til at fastholde deres fart, så unødige gener i trafikken undgås.

Referat:
Brandvæsnet kæmper hårdt for at slå flammerne i den store arena ned.